Käisin eelmise nädala reedel töövestlusel ühe toreda Mustamäel erinoorsootööga tegutseva MTÜga mis otsis enda meeskonda  projektijuhti. Jätan nimed seekord siia kirja panemata, ei ole tegelikult oluline. Oluline on aga see, et täna kohtusime uuesti ja mulle öeldi ausalt otse, et nad oleksid minust väga huvitatud aga kuna ma olen Sotsiaaldemokraatliku Erakonna liige ja nende tegevust osaliselt rahastab (ning on muidu väga tihedalt seotud) Tallinna linn, siis jääb ära. Olgu, nad hoiatasid ka reedel, et see võib otsustavaks saada ja teadsin sellega juba arvestada. Läksime sõpradega lahku ja leppisime kokku, et kui neid kuidagi  muudmoodi toetada saan siis teeme ka edaspidi koostööd. Eks Tallinnas ole asjad nii nagu on. Igal pool mujal ka ilmselt. Aga ma lihtsalt pidin sellest siia kirjutama.    Puudutage teineteist:)